b'\n_START_ARTICLE_\nHerodes ang Dakila\n_START_PARAGRAPH_\nSi Herodes (Ebreo: \xd7\x94\xd7\x95\xd6\xb9\xd7\xa8\xd6\xb0\xd7\x93\xd7\x95\xd6\xb9\xd7\xa1\xe2\x80\x8e, Horodos, Griyego: \xe1\xbc\xa9\xcf\x81\xe1\xbf\xb4\xce\xb4\xce\xb7\xcf\x82, H\xc4\x93r\xc5\x8dd\xc4\x93s), kilala rin bilang Herodes I, Herodes, ang Dakila, o Herodes na Dakila (ipinanganak noong 74 BCE\xc2\xa0\xe2\x80\x93 namatay noong 4 BCE sa Jerico), ay isang Romanong kliyenteng hari ng Hudea. Malimit siyang ikinalilito sa kanyang anak na lalaking si Herodes Antipas, na kabilang din sa Dinastiyang Herodiano at pinuno ng Galilea (4 BCE - 39 CE) noong kapanahunan nina Juan Bautista at Hesus ng Nasaret. Kilala si Herodes ang Dakila dahil sa kanyang mga proyekto ng dambuhalang mga gusali at iba pang mga bahagi ng sinaunang mundo, kabilang ang muling pagtatayo ng Pangalawang Templo sa Herusalem, na paminsan-minsang tinatawag na Templo ni Herodes, na sinimulan noong 20 BCE at ginagawa pa noong kapanahunan ni Hesus. May ilang detalye ng kanyang talambuhay na mahahalaw mula sa mga akda ni Flavio Josefo, isang Romano-Hudyong historyador noong unang daangtaon CE. Anak na lalaki din niya si Herodes Arquelao.'